กระทรวงมหาดไทย สั่งการเจ้าหน้าที่เตรียมพร้อมรับมือพายุโซนร้อนที่จะเข้าสู่พื้นที่ภาคใต้ ระหว่างวันที่ 3 - 5 มกราคมนี้
กระทรวงมหาดไทย สั่งการเจ้าหน้าที่เตรียมพร้อมรับมือพายุโซนร้อนที่จะเข้าสู่พื้นที่ภาคใต้ ระหว่างวันที่ 3 - 5 มกราคมนี้พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงการเตรียมพร้อมรับมือพายุโซนร้อนที่จะเข้าสู่พื้นที่ภาคใต้ ระหว่างวันที่ 3 - 5 มกราคมนี้ ว่า ได้สั่งการให้เจ้าหน้าที่เตรียมการรับมือกับคลื่นที่คาดว่าจะสูงถึง 5 เมตร รวมถึงลมที่จะพัดกระโชกแรง โดยให้เตรียมการเรื่องระบบไฟฟ้าและสาธารณูปโภค เพื่อลดความเสี่ยงที่อาจจะเกิดขึ้น รวมถึงเร่งการระบายน้ำลงสู่ทะเล อีกทั้งระบบเตือนภัยก็ได้มีการเตรียมพร้อมไว้แล้ว พร้อมยืนยันว่า ระบบเตือนภัยไม่มีปัญหาและย้ำว่า ไทยมีทั้งระบบและบุคลากรที่ดีมาก โดยเฉพาะในระดับอาเซียน ซึ่งสาธารณภัยที่จะเกิดขึ้นจะรุนแรง หรือไม่ต้องขึ้นอยู่กับธรรมชาติรัฐมนตรีว่าการกระทรวงมหาดไทย ยังกล่าวถึงการเตรียมพร้อมการจัดงานพระราชพิธีบรมราชาภิเษก ระหว่างวันที่ 4-6 พฤษภาคม 2562 ว่า ในส่วนของกระทรวงมหาดไทยได้มีการเตรียมความพร้อมไว้เบื้องต้นสำหรับการจัดงานพระราชพิธีบรมราชาภิเษกแล้ว แต่ทั้งนี้ต้องรอความชัดเจนจากรัฐบาลที่จะมีการตั้งคณะกรรมการอำนวยการเตรียมการจัดงานพระราชพิธีบรมราชาภิเษก ซึ่งจะมีนายกรัฐมนตรีเป็นประธานก่อน